Transportul feroviar de călători trece la ora oficială de vară, în noaptea de sâmbătă spre duminică (30/31 martie), când ora 03:00 va deveni ora 04:00.
CFR Călători arată că vor interveni modificări în data de 31 martie, "pentru adaptarea circulației trenurilor la ora de vară":
- RM 7905 – București Nord – Aeroport "Henri Coandă" se anulează
- RM 7908 – Aeroport "Henri Coandă" – București Nord se anulează
- R 9302 – Roșiori de Vede – București Basarab va circula ca tren R 13302 și cu orar modificat: Roșiri de Vede (pl. 02.20 ora de iarnă) – București Basarab (sos. 05.34).
"Având în vedere că şi în ţările vecine trecerea la ora de vară se face în aceeaşi zi de duminică, 31 martie 2024, între staţiile de frontieră cu țările vecine, trenurile vor circula după graficele din mersul de tren în vigoare", mai precizează operatorul feroviar național.
Totuși, CFR Călători transmite că trecerea la ora de vară nu modifică mersul trenurilor, astfel că circulaţia se va efectua conform orarului prevăzut. Astfel, în noaptea de 30/31 martie, trenurile vor circula după ora actuală (de iarnă) până la ora 03:00, care va deveni ora 04.00. După ora 04.00, trenurile vor pleca la orele din mersul de tren în vigoare, respectând ora oficială de vară.
Trenurile aflate în circulație după ora 03:00, care devine ora 04:00, își vor continua mersul până la stația de destinație, iar în cazul în care orele de plecare ale acestor trenuri se suprapun cu orele normale de plecare în intervalul orar 04.00 – 05.00, vor pleca în ordinea rangului.